**VSEBINSKO POROČILO**

**Zabeležka z udeležbe na seminarju na temo programiranja skladov, ki jih ureja uredba splošnih določb (CPR), v obdobju 2021-2027**

**(14. junij 2019, Bruselj)**

Seminar so organizirali štirje DG-ji Evropske komisije (DG REGIO, DG EMPL, DG MARE in DG HOME). Iz Slovenije se je seminarja udeležilo 5 udeležencev, in sicer 2 iz SVRK, 1 iz MDDSZ, 1 iz MKGP in 1 iz MNZ. Seminar, ki ga je EK predvajala preko web streama, je bil razdeljen v dva sklopa; v dopoldanskem času je bil skupni del za vse sklade, v popoldanskem pa so bila tri vzporedna zasedanja na temo programiranja kohezijskih skladov (DG REGIO + DG EMPL), skladov za migracije in varnost (DG HOME) in sklada za pomorstvo in ribištvo DG MARE). Web streaming za kohezijske sklade je dosegljiv na linku

<https://webcast.ec.europa.eu/session-a-programming-of-the-european-regional-development-fund-the-cohesion-fund-and-the-european-social-fund-plus> in bo dostopen naslednji dve leti. Spodaj navajam ključne vsebinske poudarke seminarja:

1. **Teme, ki so skupne vsem skladom CPR**
2. **Uvod (Marc Lemaitre, DG REGIO)**

* EK je objavila ključne dokumente, ki predstavljajo izhodišče za programiranje 2021-2027 (poročila o državi, aneks D, CSRs)
* EK pričakuje od DČ časovnice o poteku programiranja do konca junija
* Arhitektura kohezijske politike: cilj politike 5 deloma predstavlja novo orodje; programi naj ne bodo »introvertirani« pri reševanju ozemeljskih izzivov, temveč naj se vključujejo v čezmejno sodelovanje, makroregionalne strategije…, kar bi prispevalo regijam
* V prehodu med obdobjema 14-20 v 21-27 ne bo bistvenih spremememb v izvajanju, zato se lahko izvajanje nemoteno nadaljuje
* Upravljavska preverjanja: sorazmerna ureditev, ki gre v smeri »lighter touch« s strani EK in DČ

1. **Programiranje in partnerstvo (Andriana Sukova, DG EMPL)**

* Uredba European Code of Conduct of Partnership (2014-2020), 6. člen CPR, 8. člen uredbe ESF+; navedba vseh partnerjev, ki morajo biti vključeni v programiranje
* Ključni izziv je uskladitev interesov različnih partnerjev
* Treba je bolj krepiti zmogljivosti partnerjev, izvajati vrednotenja načela partnerstva…

1. **Evropski pomorski in ribiški sklad v CPR**

* Gre za najmanjši sklad (6,14 mlrd €), poenostavitev (4 prioritete), specifičen sklad, vezan na pomorsko politiko in skupno ribiško politiko

1. **Skladi za migracije in varnost v CPR**

* Skladi, ki naslavljajo izzive v različnih politikah
* Naravnani na zunanjo politiko
* Značilna visoka stopnja fleksibilnosti zaradi različnih migracijskih vzorcev

1. **Pogajanja o zakonodajnih predlogih EK**

* Evropski parlament je opravil prvo branje vseh elementov zakonodajnega paketa
* Delni mandat Sveta pokriva večino določb CPR, razen finančnega okvirja (blok 8), ki je del VFO pogajanj
* Zaradi volitev v EP bo prišlo do zamude; trialog naj bi se nadaljeval v začetku oktobra; cilj je doseči dogovor ASAP oz. Še v času finskega predsedstva

1. **Strateška podlaga za programiranje**

* PS naj bi vodil pogajanja za programe; vsebovati mora strateški pregled, usmerja DČ in EK pri pripravi programov, finančne informacije, prostovoljni prispevek za InvestEU...
* Prenos sredstev med regijami: iz manj razvitih v prehodne in bolj razvite regije omejitev do 15%, iz prehodnih v bolj razvite regije omejitev do 15%, iz prehodnih oz. Bolj razvitih v manj razvite ni omejitve

1. **Administrativna krepitev zmogljivosti (ACB)**

* Tesna povezava med administrativnimi zmogljivostmi in governance
* V kohezijski politiki na voljo 3 orodja:

- stroški izvajanja programov: pavšalno financiranje TP (člena 30-31 CPR) za tradicionalno TP, vključno s krepitvijo zmogljivosti;

- financiranje, ki ni vezano na stroške (člen 32 CPR): sprejem načrta, v katerem se opredelijo dodatni ukrepi za krepitev zmogljivosti DČ, upravičencev in relevantnih partnerjev, potrebnih za učinkovito upravljanje in uporabo sredstev; EK spodbuja izdelavo načrta, ki bo vključeval prilagojena in ciljana podporna orodja za ACB – v septembru bo objavljen „generični primer” načrta (člen 3, dodatek 2, priloga V)

- ACB neposredno povezan na investicije (člen 2/3 uredbe ERDF7CF); primeren za naslavljanje sektorskih potreb na področju krepitve zmogljivosti

1. **Oblike prispevka Unije in oblike podpore DČ**

* Oblike prispevka Unije urejajo členi 46, 67, 88 in 89 CPR
* Poenostavljeni sroški (SCO) so določeni v delegiranem aktu (člen 88/4 CPR)
* Kjer financiranje ni vezano na stroške, se postavi shema za programa; izpolni se ustrezni dodatek k obrazcu za program
* Kjer je SCO postavljen na EU ravni, EK sprejme delegiran akt (primer energetske učinkovitosti v javnih stavbah)

1. **Komuniciranje in vidnost**

* Novosti v obdobju 2021-2027:
* Spletna stran v roku 6 mesecev po potrditvi programa
* Zgodnja objava povzetka javnih razpisov (min 1 mesec pred odprtjem JR)
* Letni komunikacijski dogodek – ni formalna zahteva
* Finančne korekcije do upravičencev do 5% v primerih neskladnosti
* Poenostavitev pravil za upravičence: ni reference na specifični sklad
* Komunikacijska strategija bo pripravljena kot del OP
* Enoten nacionalni portal (člen 41 CPR)
* Nacionalni strokovnjak za komuniciranje, enotna evropska mreža (člen 43)
* Tesnejše sodelovanje s predstavništvi EK v DČ
* Kohezijski skladi + EMFF: programi vsebujejo seznam načrtovanih operacij strateškega pomena
* Upravičenci organizirajo dogodek, ki vključuje EK in OU

1. **Horizontalni omogočitveni pogoji – učinkovito izvajanje javnih naročil, uporaba pravil državnih pomoči, uporaba EU listine za temeljne pravice, Konvencija ZN za pravice invalidov**:

* Izpostavljeno: za izvajanje EU listine temeljnih pravic je EK sprejela Smernice (Guidance on ensuring the respect for the Charter when implementing the ESI funds – OJ C 269, 23.7.2016, p.1 - - annex with fundamental rights check-list)

1. **Zasedanje A – programiranje ERDF, Kohezijskega sklada in ESF+**
2. **Cilji politike in specifični cilji:**

* Vsebinska predstavitev CP 1-5
* Največ novosti v okviru ESF+:
* Ni posebnega cilja, vezanega na TC 11 (reforma javne uprave, krepitev zmogljivosti)
* Integracija FEAD z ESF (specifična cilja x in xi)
* Integracija YEI z ESF
* Novi specifični cilji so bolj poenostavljeni (streamlined & simplified) in vsebinsko odražajo trenutne družbene izzive
* CP 5:
* medsektorski ozemeljski CP, ki prinaša posebne metode integriranega ozemeljskega razvoja preko ozemeljskih orodij (CLLD, CTN, nacionalna orodja)
* spodbujajo funkcionalna območja (urbana in ruralna) v bližini mest, ki presegajo administrativne meje
* druga ozemeljska orodja je možno programirati le v okviru CP5, medtem ko je CTN možno financirati v različnih CP
* ESF+ lahko prispeva ciljem CP5, vendar se lahko programira le v okviru CP4

1. **Intervencijska logika, okvir uspešnosti in kazalniki**

* Predložiti dokaze pri programiranju (člen 17 CPR) in utemeljitev izbranih CP in SC: analiza izzivov, razlike, tržne nepopolnosti, potrebe, komplementarnosti, izkušnje, vrednotenja vpliva, študije, nacionalne strategije, makroregionalne strategije…
* Ključni gradniki za utemeljitev poseganja (intervention rationale) so specifični cilji: katere potrebe program naslavlja, pričakovani prispevek specifičnemu cilju, pričakovana sprememba…
* CP definiran na ravni EU, prioritete definirane na ravni DČ, SC definirani na ravni EU
* Program je lahko brez prioritet, vendar to odvsetujejo (težave pri proračunski alokaciji)

1. **Zahteve pri programiranju, tematska koncentracija**

* Znotraj iste prioritete ni možno mešati različnih CP, možne pa so multi-fund prioritete (CP1: ERDF; CP2: ERDF + CF; CP3: ERDF + CF; CP4: ESF+, ERDF; CP5: ERDF)
* ESF+ se programira le v okviru CP4, lahko pa prispeva drugim CP, zlasti CP1, CP2 in CP5
* Znotraj istega CP je možno več prioritet
* Prenosi sredstev so možni le s spremembo programa
* Tematska koncentracija:
* Možna kompenzacija med programi
* V TC za ERDF in ESF+ ni vključena TP (glej fiche 58)
* V primeru prenosa sredstev med CP: novi zneski morajo ustrezati relevantnim TC
* Dejavnosti v okviru CP 1 in CP2, vendar so programirane v okviru CP5 se ne štejejo v TC
* CSRs: lahko se programirajo v okviru katerekoli prioritete
* Dodatno: enakost spolov se lahko programira pod vse SC

1. **Finančni instrumenti, prispevek InvestEU**

* Finančni instrumenti: možno oblikovati lastna pravila upravičenosti, potrebno predhodno vrednotenje tržnih nepopolnosti
* InvestEU (proračun EU), člen 10 CPR:
* možen prostovoljni prispevek v višini do 5% vrednosti programa
* veljajo pravila investEU
* ni potrebno nacionalno sofinanciranje
* nižje administrativno breme
* neporabljena sredstva se vrnejo na program
* s ciljem mobilizacije zasebnega kapitala

1. **Tematski omogočitveni pogoji (TOP)**

* Nekateri SC niso pokriti s TOP (urbana mobilnost, pametni energetski sistemi…)
* Ni možna delna izpolnitev TOP, morajo biti izpolnjeni vsi kriteriji, da se šteje posamezni TOP da je izpolnjen
* Ne bo sistematičnega spremljanja s strani EK ali poročanja EK; velja predpostavka, da so TOP izpolnjeni, razen če informacije potrdijo drugače
* V primeru strategije z veljavnostjo do 2025 (takšen je primer strategije zdravstvenega varstva – up. J.D.): TOP je izpolnjen do 31.12.2025, od 1.1.2026 mora biti veljavna nova strategija – EK preveri izpolnitev TOP skladno s členom 11/6 CPR
* EK poziva DČ, da čim prej posredujejo v preliminarni pregled, če so TOP izpolnjeni.

Zapisala:

Jasminka Dedić, 17.6.2019